מפקדים למען ביטחון ישראל

"מפקדים למען ביטחון ישראל" היא תנועה א-מפלגתית ישראלית שהוקמה על ידי בכירים בדימוס מתוך מערכת הביטחון (צה"ל, שב"כ, "המוסד" ומשטרת ישראל), שנוסדה באוקטובר 2014, זמן קצר לאחר מבצע צוק איתן, ביוזמתו של אלוף (מיל') אמנון רשף. מטרת התנועה היא קידום יוזמה מדינית על בסיס תפיסה מדינית-ביטחונית אזורית, תוך מינוף היוזמה הסעודית. התנועה אינה מפלגתית אך היא מקדמת יעד פוליטי.

התנועה הוקמה ביוזמתם של מספר קצינים בכירים במילואים אשר יצאו בקריאה לראש הממשלה המכהן, בנימין נתניהו, לאמץ את יוזמת השלום הערבית כבסיס למשא ומתן מדיני-ביטחוני, ולהניע את התהליך המדיני עם מדינות ערב והפלסטינים.

בין חברי התנועה נמנים ראשי "המוסד" לשעבר צבי זמיר, שבתי שביט, דני יתום ומאיר דגן, ראש השב"כ לשעבר עמי אילון, ראש המל"ל לשעבר, עוזי ארד, ומפכ"לי המשטרה לשעבר הרצל שפיר, יעקב טרנר, שלמה אהרונישקי ואסף חפץ, ורבים אחרים.

בעת מערכת הבחירות לכנסת העשרים בשנת 2015 יצאה התנועה במסע פרסום התוקף אישית את ראש הממשלה, בנימין נתניהו, בסיסמאות כגון: "עובדה! תחת נתניהו ירושלים לא בטוחה ומחולקת בפועל" ו"עובדה! תחת נתניהו יותר יישובים הותקפו בטילים מאשר בכל תקופה אחרת בתולדות ישראל". אתר ערוץ 7 והשבועון "בשבע" סירבו להציג מודעות של מסע פרסום זה.

ב-1 במרץ 2015, עם יציאתו של נתניהו לנאומו בפני הקונגרס האמריקאי, כנסו ראשי התנועה מסיבת עיתונאים, שבה קראו לו לבטל את הנאום, והזהירו כי מדיניותו של נתניהו מקרבת את איראן לנשק גרעיני.

ביוני 2016 פרסמה התנועה את מתווה "ביטחון תחילה" הקורא להיפרדות אזרחית מהפלסטינים תוך המשך השליטה הצבאית בשטח. לטענת חברי התנועה, גם אם אין כרגע פרטנר להסדר קבע, על ישראל לצאת ביוזמה ישראלית עצמאית אשר תבטיח שמדינת ישראל תהיה יהודית ודמוקרטית לדורות.

ב-15 בינואר 2017 יצאה התנועה בקמפיין חוצות בנתיבי איילון שבו נכתבו בערבית המילים قريبا سنكون الأغلبية – "בקרוב נהיה הרוב" – בצבעי דגל הרשות הפלסטינית.

בנובמבר 2018 פרסם הארגון נייר עמדה לגבי המדיניות הישראלית ברצועת עזה. בנייר העמדה שלל הארגון את חיסול החמאס והציע שישראל תסייע בבניית כוחות של הרשות הפלסטינית בציוד ובאימונים כדי שאלו יוכלו להגיע לעמדות שליטה בעזה.

בתחילת חודש דצמבר 2018 החלה התנועה בקמפיין חוצות ופרסום באינטרנט תחת הכותרת "ביבי, הגיע הזמן להתגרש מהפלסטינים". התנועה טענה כי פוליטיקאים מסוימים מכינים את ה"תשתית החקיקתית" לסיפוח מלא של שטחי יהודה ושומרון, וכי הדבר יוביל לסיום קיומה של ישראל כיהודית ודמוקרטית. במהלך מערכת הבחירות לכנסת העשרים ואחת חזרה התנועה על המסר שיש לחתור להיפרדות מהפלסטינים ולהימנע מסיפוח שלהם לישראל.

בפברואר 2023 פרסם הארגון מכתב לנשיא המדינה, בו הוא מכנה את הרפורמה "מהפכה משטרית שתביא לבכייה לדורות" וטוען כי כרוכים בה "סיכונים ממשיים לחוסן הלאומי, למעמדה בקרב העמים, לביטחונה, לכלכלתה ולחיבור החיוני לעם היהודי בתפוצות".

==קישורים חיצוניים==

* 

* [https://theliberal.co.il/אפקט-הדומינו-האם-אנחנו-לקראת-סיפוח-וא/ אפקט הדומינו: האם אנחנו לקראת סיפוח? ואם כן, איך ייראו ההשלכות?] מפקדים למען ביטחון ישראל, מגזין ליברל, 7 בינואר 2019
* [http://www.cis.org.il/ מפקדים למען ביטחון ישראל], אתר התנועה
* 
* [http://www.mako.co.il/news-israel-elections/elections-2015-israel-security/Article-4a5218f74e9db41006.htm האיום האירני: 31 שנה של הפחדות וספינים], באתר mako, תוכן שיווקי בשיתוף מפקדים למען ביטחון ישראל, 2 במרץ 2015
* 
* [https://news.walla.co.il/item/3135026 סקר: רוב מצביעי הליכוד אינם תומכים בסיפוח ומעדיפים הסדר קבע], סקר בעריכת מפקדים למען ביטחון ישראל, וואלה, 13 פברואר 2018
* הביטחוניסטים מתעוררים: [https://www.maariv.co.il/news/politics/Article-544542 "בלי היפרדות מהפלסטינים אנו הולכים לאבדון"], חשיפת תוכנית '[https://docs.google.com/viewerng/viewer?url=http://www.cis.org.il/wp-content/uploads/2016/05/תוכנית-ביטחון-תחילה-1.pdf&hl=iw ביטחון תחילה]', מעריב 6 יוני 2018

==הערות שוליים==

*
קטגוריה:ארגונים פוליטיים בישראל